*Projekts*

**LATVIJAS REPUBLIKAS MINISTRU KABINETS**

2014.gada Noteikumi Nr.

Rīgā (prot. Nr. .§)

**Grozījums Ministru kabineta 2010. gada 30. marta noteikumos Nr. 311 "Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību"**

Izdoti saskaņā ar likuma "Par valsts un pašvaldību kapitāla daļām un
kapitālsabiedrībām" 14.panta sesto daļu, 36.1 panta otro daļu,
61.panta pirmo un trešo daļu, 94.panta pirmo daļu,
96.panta otro daļu, 98.21 panta otro daļu un
pārejas noteikumu 45., 46. un 47.punktu

Izdarīt Ministru kabineta 2010. gada 30. marta noteikumos Nr. 311 "Noteikumi par valsts vai pašvaldību kapitālsabiedrību valdes locekļu skaitu, padomes un valdes locekļa, pašvaldības kapitāla daļu turētāja pārstāvja un atbildīgā darbinieka atlīdzību" (Latvijas Vēstnesis, 2010, 53., 71. nr.; 2012, 194. nr.; 2013, 12., 183. nr.; 2014, 52.nr.) grozījumu un papildināt ar 6.3 un 6.4 punktu šādā redakcijā:

 „6.3 Tādas kapitālsabiedrības, kura veic Kultūras ministrijas deleģētas valsts kultūras funkcijas, valdes loceklim var noteikt piemaksu līdz 30 procentiem no mēnešalgas par darba kvalitāti, ja:

1) iepriekšējā pārskata gadā ir gūta peļņa vai peļņa nav gūta, bet zaudējumi plānoti iepriekš plānoto attīstības (investīciju) ieguldījumu dēļ un tie nav radušies valdes prettiesiskas darbības vai bezdarbības dēļ;

2) kapitālsabiedrībai nav nodokļu parādu;

3) izpildīti visi līgumā par valsts kultūras funkciju deleģēšanu noteiktie pārskata gada rādītāji;

4) kapitālsabiedrībai no pašu ieņēmumiem ir pieejami nepieciešamie finanšu līdzekļi piemaksas maksāšanai.

6.4 Šo noteikumu 6.3 punktā minēto piemaksu nosaka reizi gadā pēc gada pārskata apstiprināšanas. Piemaksu regulāri pārskata, izvērtējot tās nepieciešamību un pamatojumu, bet ne retāk kā reizi gadā.”

Ministru prezidente Laimdota Straujuma

Kultūras ministre Dace Melbārde

Iesniedzējs:

Kultūras ministre Dace Melbārde

Vizē: Valsts sekretāra p.i. Baiba Zakevica

03.06.2014. 14:54

280

I.Treija

67330262, iluta.treija@km.gov.lv